CELEX: 32020R0355
Language: fi
Date: 2020-02-26 00:00:00
Title: Komission asetus (EU) 2020/355, annettu 26 päivänä helmikuuta 2020, Euroopan parlamentin ja neuvoston asetuksen (EY) N:o 1333/2008 liitteen II muuttamisesta siltä osin kuin on kyse polyglyserolipolyrisiinioleaatin (E 476) käytöstä nestemäisissä kasviöljyemulsioissa (ETA:n kannalta merkityksellinen teksti)

5.3.2020   
               
               
                  FI
               
               
                  Euroopan unionin virallinen lehti
               
               
                  L 67/28
               
            
         KOMISSION ASETUS (EU) 2020/355,
         annettu 26 päivänä helmikuuta 2020,
         Euroopan parlamentin ja neuvoston asetuksen (EY) N:o 1333/2008 liitteen II muuttamisesta siltä osin kuin on kyse polyglyserolipolyrisiinioleaatin (E 476) käytöstä nestemäisissä kasviöljyemulsioissa
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon elintarvikelisäaineista 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1333/2008 (1) ja erityisesti sen 10 artiklan 3 kohdan,
         sekä katsoo seuraavaa:
         
                     (1)
                  
                  
                     Asetuksen (EY) N:o 1333/2008 liitteessä II vahvistetaan unionissa elintarvikkeissa käytettäväksi hyväksyttyjen elintarvikelisäaineiden luettelo ja niiden käyttöä koskevat edellytykset.
                  
               
                     (2)
                  
                  
                     Kyseinen luettelo voidaan saattaa ajan tasalle Euroopan parlamentin ja neuvoston asetuksen (EY) N:o 1331/2008 (2) 3 artiklan 1 kohdassa tarkoitetun yhtenäisen menettelyn mukaisesti joko komission aloitteesta tai hakemuksen johdosta.
                  
               
                     (3)
                  
                  
                     Polyglyserolipolyrisiinioleaatti (E 476) on asetuksen (EY) N:o 1333/2008 liitteen II nojalla jo hyväksytty käytettäväksi elintarvikelisäaineena elintarvikeryhmässä 02.2.2 ”Muut rasva- ja öljyemulsiot, myös levitteet, sellaisina kuin ne määritellään asetuksessa (EY) N:o 1234/2007, sekä nestemäiset emulsiot” (enimmäismäärä 4 000 mg/kg), mutta ainoastaan neuvoston asetuksen (EY) N:o 1234/2007 (3) 115 artiklassa ja sen liitteessä XV määritellyissä levitettävissä rasvoissa, joiden rasvapitoisuus on enintään 41 prosenttia, ja vastaavissa levitettävissä valmisteissa, joiden rasvapitoisuus on alle 10 prosenttia. Asetus (EY) N:o 1234/2007 on kumottu Euroopan parlamentin ja neuvoston asetuksella (EU) N:o 1308/2013 (4).
                  
               
                     (4)
                  
                  
                     Toukokuun 27 päivänä 201727 päivänä 2017 toimitettiin hakemus polyglyserolipolyrisiinioleaatin (E 476) hyväksymisestä käytettäväksi emulgointiaineena loppukuluttajille myytävissä nestemäisissä kasviöljyemulsioissa, joiden rasvapitoisuus on enintään 70 prosenttia. Hakemuksen jättämisen jälkeen komissio asetti sen jäsenvaltioiden saataville asetuksen (EY) N:o 1331/2008 4 artiklan mukaisesti.
                  
               
                     (5)
                  
                  
                     Polyglyserolipolyrisiinioleaatti (E 476) on vesi-öljy-emulsio, joka pystyy muodostamaan erittäin stabiileja öljyemulsioita, joiden vesipitoisuus on suuri. Hakijan suorittamissa tutkimuksissa, joissa verrataan eri emulgointiaineiden tehokkuutta vähärasvaisten nestemäisten kasviöljyemulsioiden tuottamisessa, parhaat tulokset niin fyysisten kuin aistinvaraisten ominaisuuksien osalta saavutettiin polyglyserolipolyrisiinioleaatilla (E 476). Emulsiota voidaan käyttää samalla tavoin kuin kasviöljyjä sekä kylmien että kuumien ruokien valmistukseen. Emulsio on kuitenkin vähärasvaisempaa (rasvapitoisuus enintään 70 prosenttia), ja sen vuoksi sen kaloripitoisuus on pienempi kuin sen tuotannossa käytettävällä kasviöljyllä. Toivotun teknisen vaikutuksen saamiseksi tarvittava polyglyserolipolyrisiinioleaatin (E 476) käyttömäärä oli 4 000 mg/kg.
                  
               
                     (6)
                  
                  
                     Euroopan elintarviketurvallisuusviranomainen, jäljempänä ’elintarviketurvallisuusviranomainen’, antoi 24 päivänä maaliskuuta 2017 tieteellisen lausunnon polyglyserolipolyrisiinioleaatin (E 476) (5) uudelleenarvioinnista ja vahvisti hyväksyttäväksi päiväsaanniksi, jäljempänä ’ADI-arvo’, 25 mg polyglyserolipolyrisiinioleaattia painokiloa kohti päivässä. Koska arvioitu altistumisen taso ei ylittänyt ADI-arvoa, elintarviketurvallisuusviranomainen päätteli, että polyglyserolipolyrisiinioleaatin (E 476) käyttö elintarvikelisäaineena ei aiheuta turvallisuusriskiä, jos sitä käytetään sallituilla tai ilmoitetuilla käyttöaloilla ja sallittuina tai ilmoitettuina määrinä.
                  
               
                     (7)
                  
                  
                     Hakemuksessa hakija arvioi altistumisen käyttämällä elintarviketurvallisuusviranomaisen laatimaa elintarvikelisäaineiden saantimallia (6). Toimitetuista arvioista kävi ilmi, että polyglyserolipolyrisiinioleaatin (E 476) lisäkäyttö enimmäismäärällä 4 000 mg/kg nestemäisissä kasviöljyemulsioissa, joiden rasvapitoisuus on enintään 70 prosenttia, ei aiheuta turvallisuusriskiä, koska se ei johtaisi vahvistettua ADI-arvoa ylittävään kokonaisaltistumiseen kyseiselle aineelle.
                  
               
                     (8)
                  
                  
                     Komissio pyytää asetuksen (EY) N:o 1331/2008 3 artiklan 2 kohdan nojalla elintarviketurvallisuusviranomaiselta lausunnon asetuksen (EY) N:o 1333/2008 liitteessä II esitetyn unionissa hyväksyttyjen elintarvikelisäaineiden luettelon saattamiseksi ajan tasalle, paitsi jos kyseisellä ajan tasalle saattamisella ei todennäköisesti ole vaikutusta ihmisten terveyteen.
                  
               
                     (9)
                  
                  
                     Koska polyglyserolipolyrisiinioleaatin (E 476) laajennettu käyttö elintarvikeryhmässä 02.2.2 ei aiheuta turvallisuusriskiä, se edellyttää sellaista unionin luettelon ajan tasalle saattamista, jolla ei todennäköisesti ole vaikutusta ihmisten terveyteen, joten elintarviketurvallisuusviranomaisen lausuntoa ei ole tarpeen pyytää.
                  
               
                     (10)
                  
                  
                     Näin ollen on aiheellista hyväksyä polyglyserolipolyrisiinioleaatti (E 476) käytettäväksi emulgointiaineena loppukuluttajille myytävissä nestemäisissä kasviöljyemulsioissa, joiden rasvapitoisuus on enintään 70 prosenttia, elintarvikeryhmässä 02.2.2 ”Muut rasva- ja öljyemulsiot, myös levitteet, sellaisina kuin ne määritellään asetuksessa (EY) N:o 1234/2007, sekä nestemäiset emulsiot”.
                  
               
                     (11)
                  
                  
                     Sen vuoksi asetuksen (EY) N:o 1333/2008 liitettä II olisi muutettava.
                  
               
                     (12)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetuksen (EY) N:o 1333/2008 liite II tämän asetuksen liitteen mukaisesti.
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 26 päivänä helmikuuta 2020.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 354, 31.12.2008, s. 16.
         
            (2)  Euroopan parlamentin ja neuvoston asetus (EY) N:o 1331/2008, annettu 16 päivänä joulukuuta 2008, elintarvikelisäaineiden, elintarvike-entsyymien ja elintarvikearomien yhtenäisestä hyväksymismenettelystä (EUVL L 354, 31.12.2008, s. 1).
         
            (3)  Neuvoston asetus (EY) N:o 1234/2007, annettu 22 päivänä lokakuuta 2007, maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) (EUVL L 299, 16.11.2007, s. 1).
         
            (4)  Euroopan parlamentin ja neuvoston asetus (EU) N:o 1308/2013, annettu 17 päivänä joulukuuta 2013, maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta (EUVL L 347, 20.12.2013, s. 671).
         
            (5)  EFSA Journal 2017;15(3):4743.
         
            (6)  https://www.efsa.europa.eu/en/applications/foodingredients/tools
      
      
         
            LIITE
            Korvataan asetuksen (EY) N:o 1333/2008 liitteessä II olevassa E osassa elintarvikeryhmässä 02.2.2 ”Muut rasva- ja öljyemulsiot, myös levitteet, sellaisina kuin ne määritellään asetuksessa (EY) N:o 1234/2007, sekä nestemäiset emulsiot” oleva polyglyserolipolyrisiinioleaattia (E 476) koskeva kohta seuraavasti:
            
               
                            
                        
                        
                           ”E 476
                        
                        
                           Polyglyserolipolyrisiinioleaatti
                        
                        
                           4000
                        
                        
                            
                        
                        
                           Ainoastaan asetuksen EY N:o 1308/2013 (*1) 75 artiklan 1 kohdan h alakohdassa, 78 artiklan 1 kohdan f alakohdassa ja liitteen VII lisäyksessä II olevassa VII osassa määritellyt levitettävät rasvat, joiden rasvapitoisuus on enintään 41 %, ja vastaavat levitettävät valmisteet, joiden rasvapitoisuus on alle 10 %; loppukuluttajalle myytäväksi tarkoitetut nestemäiset kasviöljyemulsiot, joiden rasvapitoisuus on enintään 70 %